ટેલિકોમ ક્ષેત્રે ધમાલ મચાવ્યા બાદ હવે રિલાયન્સે બ્રોડબેન્ડ સર્વિસ ક્ષેત્રે ડ્રીમ પ્લાન રજૂ કર્યો છે. રિલાયન્સ ઈન્ડસ્ટ્રીઝના ચેરમેન મુકેશ અંબાણીએ ફાઈબર આધારિત હોમ બ્રોડબેન્ડ સેવા લોન્ચ કરવાની જાહેરાત કરી છે. આ સેવા 1,100 શહેરોમાં લોન્ચ કરીને 5 કરોડથી વધુ ઘરોને ટાર્ગેટ કરાશે. આ અહેવાલ સામે આવ્યા બાદ કેબલ કંપનીઓના શેરોમાં વેચવાલી થતા કડાકા બોલી ગયા હતા. એવું માનવામાં આવે છે કે આ યોજનાથી બ્રોડબેન્ડ સેવા ક્ષેત્રે મોટી ઊથલ-પાથલ મચી શકે છે.